Document ID: 32005R0930

KOMISSION ASETUS (EY) N:o 930/2005,
annettu 6 päivänä kesäkuuta 2005,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden I, II, III, V, VII ja VIII muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 19 artiklan,
sekä katsoo seuraavaa:
(1)
Kolmansista maista peräisin olevien tekstiilituotteiden tuontia koskevat yhteiset menettelyt olisi saatettava ajan tasalle viimeaikaisen kehityksen huomioon ottamiseksi.
(2)
Neuvosto on hyväksynyt päätöksellä 2005/272/EY (2) Euroopan yhteisön ja Serbian tasavallan välisen tekstiilituotteiden kauppaa koskevan sopimuksen tekemisen.
(3)
Neuvosto on hyväksynyt päätöksellä 2005/244/EY (3) Vietnamin sosialistisen tasavallan hallituksen ja Euroopan yhteisön välisen markkinoillepääsyä koskevan sopimuksen tekemisen. Kyseisen sopimuksen 1 artiklan mukaisesti Vietnamiin tällä hetkellä sovellettavat kiintiöt keskeytetään; tämän vuoksi olisi keskeytettävä myös kaikkien tekstiililuokkien kaksinkertaiset tarkastukset.
(4)
Komission asetuksella (EY) N:o 1810/2004 (4) on tehty neuvoston asetuksen (ETY) N:o 2658/87 (5) mukaiseen yhdistettyyn nimikkeistöön muutoksia, joita sovelletaan 1 päivästä tammikuuta 2005. Nämä muutokset vaikuttavat myös tiettyihin asetuksen (ETY) N:o 3030/93 liitteessä I oleviin koodeihin.
(5)
Sen vuoksi asetus (ETY) N:o 3030/93 olisi muutettava vastaavasti.
(6)
Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3030/93 liitteet I, II, III, V, VII ja VIII tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Serbian tasavaltaa koskevia säännöksiä on sovellettava 1 päivästä heinäkuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä kesäkuuta 2005.

Labels: 18
3
1